kardosdrur/scandi-wiki huggingface dataset:
Fosfatidylætanolamin

Fosfatidylætanolaminer (forkortet PtdEtn eller PE) er en gruppe fosfolipider, der forekommer i biologiske membraner. De dannes ved addition af CDP-ætanolamin og diglycerider under frigivelse af CMP. S-Adenosylmethionin kan methylere aminen i fosfatidylætanolaminer til fosfatidylcholiner. Fosfatidylætanolamin findes fortrinsvis i det indre lag af lipiddobbeltlaget i cellemembraner.

Referencer 

Fosfolipider
Thrift Shop

"Thrift Shop" er en sang af den Seattle-baseret amerikanske rapper Macklemore og hans producer Ryan Lewis. Det er den femte og sidste single fra deres fælles første studiealbum The Heist fra 2012, og den blev udgivet den 8. oktober 2012 og har vokaler fra Wanz. Selvom singlen blev udgivet på Macklemores eget pladeselskab og distribueret af ADA, endte singlen med et blive et uventet kommercielt hit, hvor det har toppet hitlisterne i USA, hvor den har solgt over tre millioner eksemplarer, i Storbritannien, Irland, Canada, Frankrig, Danmark, Australien og New Zealand. Sangen er den første selvdistribueret single til at nå toppen af Billboard Digitale Sange-listen siden "We Are The World 25 for Haiti" i februar 2010. Det er også den anden selvudgivet sangen i historien til at nå førstepladsen på Billboard Hot 100, næsten 20 år efter Lisa Loebs "Stay (I Missed You)" i 1994.. En musikvideo er også lavet til sangen.

Hitlister

Referencer 

Singler fra 2012
Singler fra 2013
Nummer-et hits i Danmark
Nummer-et hits i Storbritannien
Fosfatidylinositol

Fosfatidylinositol (forkortet PtdIns eller PI) er en stor gruppe komplekse fosfolipider. De har en negativ elektrisk ladning på grund af fosfatidylgruppen og udgør en mindre bestanddel i cellemembraners indre lag.

Fosfatidylinositol kan fosforyleres til fosfatidylinositolfosfat (PIP), fosfatidylinositolbisfosfat (PIP2) og fosfatidylinositoltrifosfat (PIP3). PIP, PIP2 og PIP3 kaldes under ét for fosfoinositider.

Fosfolipider
Specialbutik

En specialbutik er en forretning, der henvender sig til en bestemt kundegruppe. Specialbutikker er fx fotobutikker, apoteker, tebutikker, guldsmede, blomsterhandler, antikvitetshandler, tøjbutikker og boghandler. Altså butikker der er specialiseret.

Specialbutikker konkurrerer med stormagasiner, varehuse, supermarkeder og basarbutikker. De kan være en del af en detailhandelskæde, men uafhængige specialbutikker er også almindelige.

Konkurrencen mellem specialiserede butikker og ikke-specialiserede butikker 
Specialbutikker skulle gerne have et bredere udvalg end ikke-specialiserede butikker. De kan også tilbyde langt bedre oplysninger om varerne og deres brug.
Aksdal

Aksdal er en by der er administrationscenter i Tysvær kommune i Rogaland fylke i Norge. Byen har 1.424 indbyggere (2012), og ligger øst for Aksdalsvatnet. Aksdal er et vejknudepunkt, Europavej 39 og Europavej 134 mødes her. Her ligger Aksdal kirke.

Byer i Rogaland
Executive

Executive er et begreb fra engelsk, der bruges om personer, processer eller forhold der har at gøre med træfningen af beslutninger. I Danmark er det mest brugt indenfor forretningsverdenen, hvor det henviser det til det øverste ledelsesniveau (fx chief executive officer). I de engelsktalende lande kan det dog også henvise til den besluttende del af statsadministrationen.
Engelske ord
Erhvervsliv
EuroBillTracker

EuroBillTracker er et websted med det formål at følge eurosedlers bevægelse rundt omkring i verden. Alle eurosedler har et unikt nummer, som indtastes på siden, hvorefter man kan se, hvor sedlen blev trykt og til hvilket land. Man kan også se om sedlen tidligere er blevet tastet ind et andet sted. Hjemmesiden blev oprettet i 2002 samtidig med, at euroen blev indført i flere EU-lande. Som følge af sidens voksende popularitet er der oprettet lokale interessegrupper, for personer som indtaster mange eurosedler. Der findes også lignende sider for amerikanske sedler, svenske sedler og engelske sedler.

Eksterne henvisninger 
 Hjemmesiden 

Numismatik
BillTracker
Afghanistan ved sommer-OL 2012

Afghanistan deltog i Sommer-OL 2012 i London som blev arrangeret i perioden 27. juli til 12. august 2012. Seks atleter deltog, fem mænd og en kvinde i fire sportsgrene, Atletik, taekwondo, judo og boksning. Det var trettende gang at Afghanistan deltog i et sommer-OL.

Medaljer

Medaljevinderne

Referencer

Lande ved sommer-OL 2012
2012
Annie's Song

Annie's Song er en country-sang skrevet og sunget af den amerikanske sanger John Denver i 1973. Sangen blev skrevet til hans daværende kone Annie Martell Denver. 
Sangen lå i to uger som nr. 1 på den amerikanske topliste og det var John Denvers anden sang som toppede toplisten i USA.
Sange fra 1973
Julie Brochorst Andersen

Julie Brochorst Andersen (født 27. maj 1993) er en dansk skuespillerinde. Hun blev skuespiller ved et tilfælde, efter hun som 15-årig deltog i en casting på sin skole til ungdomsfilmen Hold om mig.

Filmografi

Film

Tv-serier

Priser og nomineringer
 Årets Ole 2013 / Årets kvindelige hovedrolle (You and Me Forever, 2012)

Nomineringer 
 Bodil Prisen 2013 / Årets kvindelige hovedrolle (You and Me Forever, 2012)
 Zulu Awards 2011 / Årets kvindelige hovedrolle (Hold om mig, 2010)
 Robert Prisen 2011 / Årets kvindelige hovedrolle (Hold om mig, 2010)
 Bodil Prisen 2011 / Årets kvindelige hovedrolle (Hold om mig, 2010)

Referencer

Eksterne henvisninger 
 

Skuespillere fra Danmark
Fog & Mørup

Fog & Mørup A/S var en dansk lampefabrik i København.

Historie 
Firmaet blev grundlagt 1. juni 1904 af isenkræmmer Ansgar Fog (1880-1930) som et handelsfirma i Aarhus. Året efter blev grosserer Erik Mørup (1879-1972) optaget som kompagnon. I 1906 flyttede det til København. I 1915 blev virksomheden udvidet med en fabrik for lamper og lysekroner, og i 1948 blev det omdannet til aktieselskab. Samtidig blev Mørup bestyrelsesformand og Alfred Emanuel Gillesberg (1895-1959) administrerende direktør. I 1956 flyttede Fog & Mørup til en ny fabrik på Sydmarken 46 i Søborg tegnet af Preben Hansen.

Fog & Mørup er nok mest kendt for Kongelyslampen, som fik sit navn, da Fog & Mørup forærede lampen til kong Christian X ved hans 25-års-regeringsjubilæum i 1937. Bordlampen var udført i bruneret messing og kostede kr. 35,50. Fog & Mørup havde stort held med salget af denne model. Fog & Mørups storhedstid var 1960'erne og 1970'erne, hvor Jo Hammerborg og andre designere skabte en lang række både originale og salgbare modeller af lamper.

1978 blev Fog & Mørup opkøbt af konkurrenten LYFA. Fog & Mørups produktion blev flyttet fra Sydmarken i Søborg til LYFA i Måløv for en bedre udnyttelse af produktionskapaciteten.

I 1988 overtog LYFA belysningsvirksomheden ABO i Assentoft ved Randers, som især var kendt for magnetkuglelamper produceret i 1970'erne. Kun et år senere, i 1989, blev LYFA overtaget af det børsnoterede selskab Lyskær Belysning A/S. Selskabets nye navn blev i oktober 1989 Lyskær-Lyfa A/S, men allerede i 1991 blev selskabet købt af Horn Belysning A/S i Aalestrup, hvorefter produktionen i Måløv blev flyttet til Aalestrup i 1995. Indtil da skelnede man stadig i produktionen mellem LYFA- og Fog & Mørup-produkter.

Fog & Mørup havde hovedsæde på Nørregade 28 og butikker på Amagertorv 8 i København, Kathrinebjergvej 105 i Aarhus, Hadsundvej 75 i Aalborg, Vestre Stationsvej 23 i Odense og Vestergade 15 i Aabenraa.

Designere 
 Erik Balslev
 Claus Bonderup
 Karen og Ebbe Clemmensen
 Hans Due
 Sophus Frandsen
 Jo (Johannes) Hammerborg (chefdesigner fra 1957 til 1980)
 Bodil Marie Nielsen
 Henning Rehhoff
 Torsten Thorup
 Sidse Werner

Referencer

Litteratur 
 E. Mørup, Fog & Mørup gennem 25 Aar, 1929.
 E. Mørup, Et lille Kig bag Murene hos Fog & Mørup, 1944.

Kilder 
 Danmarks ældste forretninger 1100-1911, Kraks Forlag 1950 
 

Møbelproducenter i Danmark
Grossistvirksomheder i Danmark
Tidligere virksomheder i København
Danske virksomheder etableret i 1904
Ophørt i 1978
Elektrisk dipolmoment

Elektrisk dipolmoment er i elektromagnetisme en målestok for separationen af positive og negative ladninger i et system af elektriske ladninger. Denne separation fører til en samlet polarisation, og jo større separationen bliver, desto større bliver det elektriske dipolmoment. Dipolmomenter optræder bl.a. i polære molekyler og dielektriske stoffer der udsættes for elektriske felter. Det sidste eksempel viser, at stoffer godt kan have et dipolmoment, selv om de udadtil er neutralt ladede. Det elektriske dipolmoment bruges også som en tilnærmelse for mere komplicerede ladningsfordelinger, da det giver simplere udtryk og ofte er en god approksimation.

Definition 

I det simpleste tilfælde defineres dipolmomentet  som

for et system med en positiv og en negativ elektrisk ladning af størrelse , hvor  er en vektor der peger fra den positive til den negative ladning. Dipolmomentets størrelse er således direkte proportionelt med både ladningens størrelse og den indbyrdes afstand mellem ladningerne. Man siger, at ladningerne danner en dipol.

For systemer bestående af flere dipoler, kan det totale dipolmoment findes ved vektoraddition:

Generel form 
For mere generelle ladningsfordelinger, kan dipolmomentet findes ved at integrere over ladningstætheden ganget med en vektor fra observationspunktet  til ladningspunktet :

For det simple system med to ladninger er dette udtryk ækvivalent med den forrige definition.

Kræfter på dipoler 

En dipol, der placeres i et eksternt elektrisk felt vil mærke et kraftmoment, der forsøger at ensrette dipolens orientation med feltet. For et homogent felt  er kraftmomentet

At denne kraft forsøger at ensrette dipolen med feltet er et udtryk for at dette er en tilstand med lavere potentiel energi for dipolen. Den potentielle energi for dipolen er givet ved

og det ses at denne energi er lavest når prikproduktet er størst; nemlig når  og  er parallelle.

Elektriske felt af en dipoler

Dipoler og polarisationstæthed af stoffer

Multipoler og multipol-udviklinger 

Elektromagnetisme
Ájtte

Ájtte, Svenskt fjäll- och samemuseum er et fondsejet kultur- og naturhistoriskt museum i Jokkmokk i Norrbottens län i det nordligste Sverige. 

Ájtte er specialiseret i fjeldverdens kultur og natur, og er hovedmuseum for den samiska kultur i Sverige. Det fungerer også som informationscentrum for fjeldturisme. Ájtte som begreb står for en slags forrådshytte på lulesamisk.

Ájtte åbnede første gang juni 1989 og har cirka 25 ansatte. Det drives af en fond, som blev dannet 1983 af den svenske stat, Norrbottens läns landsting, Jokkmokks kommune, Svenska Samernas Riksförbund og Same Ätnam. Ifølge finansieringsaftalen fra samme tid binder staten, landstinget og kommunen sig til at afsætte midler, som var resultatet af en vanddom ("Sjöfallsdomen"). Regeringen udpeger bestyrelsens formand og tre af dets medlemmer. Pengene fra staten, der udbetales af Vattenfall, udgør omkring halvdelen af museets driftsbudget.

Jokkmokks fjeldhave 
Ájtte har siden 1995 haft Jokkmokks fjeldhave, en fjeldbotanisk have ved Kvarnbäcken i Jokkmokk, hvor fjeldplanter fra forskellige habitater vokser. I haven findes også en af Axel Hambergs hundredårige forskerhytter fra Sarek.

Eksterne henvisninger 
Officiel hjemmeside 

Museer i Sverige
Jokkmokk
Samer
Museer etableret i 1989
Ølensjøen

Ølensjøen (også Ølenssjøen, Ølsjøen og Ølen) er en by der er administrationsby i Vindafjord kommune i Rogaland fylke i Norge. Byen har 	967 indbyggere (2012). Ølensjøen er den største by i kommunen, og var også administrationsby i den tidligere Ølen kommune, som 1. januar 2006 blev lagt sammen med nabokommunen Vindafjord. Ølensjøen er også regionssenter for de indre dele af Haugalandet.

I Ølensjøen ligger Ølen videregående skole, idrætshal, svømmehal og landets største privatejede slagteri, Fatland Slakteri. I Ølensjøen er der også de seneste år oprettet et større indkøbscenter som blandt andet indeholder apotek og postkontor for kommunerne Etne og Vindafjord. Ølensjøen har mange butikker, blandt andet et stort møbel- og tæppecenter, seks tøjforretninger, urmager og flere frisørsaloner. Lensmandsdistriktet Etne og Vindafjord har også sit kontor i Ølensjøen.

Historie 
Navnet Ølen kommer af det norrøne Ǫlund, som kan have været det oprindelige navn på Ølensfjorden. Indbyggerne kaldes Ølensbuer. Navnet har sammenhæng med det norrøne ala, næring eller føde, og kan sigte til rigdom af fisk.
Navne som Ølensjøen og Ølensvåg kommer fra navnet ǫlund; Frem til slutningen af 1800-tallet var bygdenavnet Aalund (Ålund).

Ovenfor Ølensjøen ligger bygdemuseet Nerheimstunet, på den gamle og centrale gård Nerheim. Dette navnet blev skrevet som Niarðhæim i 1326 og kommer af guden Njord fra norrøn mytologi. Her var et gudehov til ære for Njord. Senere blev det ændret til et kirkested, og de to første Ølenskirkene stod her i den første kristne tiden og frem til 1874. Da den nye kirke blev bygget i 1874 blev denne placeret længere nede ved søen, blandt andet for at den ikke skulle stå så vejrudsat, og for at være lettere tilgængelig for de som kom ad søvejen.

Eksterne kilder og henvisninger 
 Vindafjord kommune
 Tidligere Ølen kommune 
 Prosjekt Nye Vindafjord 

Byer i Rogaland
Vindafjord
Historisk Samfund for Fyn

Historisk Samfund for Fyn er en forening der samler interessen for fynsk historie og kultur. Foreningen blev dannet i 1939 ved en sammenslutning af Svendborg Amts Historiske Samfund og Historisk Samfund for Odense og Assens Amter. 

Foreningen udgiver årligt tidsskriftet Fynske Årbøger, og arrangerer faglige foredrag og udflugter.

Foreninger fra Danmark
Gauss' lov om magnetisme

Gauss' lov om magnetisme er en lov i elektromagnetismen, der lægger begrænsninger på magnetfelters form. Den omtales også som loven om ingen magnetiske monopoler, da den udelukker eksistensen af disse. Den er et modstykke til Gauss' lov for elektriske felter, og begge regnes blandt de 4 Maxwell-ligninger. Loven kan formuleres på differential- eller integralform, og disse er ækvivalente.

Differentialform
På differentialform skrives Gauss' lov

og det siges, at magnetfeltet er divergensfrit. I materialer, hvor den magnetiske styrke  kan skrives som

følger det af Gauss' lov at det samme må gælde for -feltet:

Elektromagnetisme
Jógvan í Skorini

Jógvan í Skorini (født 9. august 1986 på Eiði) er en færøsk lærer og politiker (T). Han har været borgmester i Eiðis kommuna (Ejde kommune) siden 1. januar 2013, og er med dette (2014) den yngste borgmester på Færøerne. 
Jógvan í Skorini har undervist i folkeskolen på Oyrarbakki og i Hoyvík.

Referencer 

Politikere fra Tjóðveldi
Lærere fra Færøerne
Borgmestre fra Færøerne
Hans Fogh (erhvervsmand)

Hans Bertel Fogh (23. august 1898 i Davos, Schweiz – 13. oktober 1965) var en dansk ingeniør, brygger og direktør.

Han var søn af ingeniør P.E. Fogh (død 1908) og hustru Bertha Emilie født Heymann, blev student fra Vestre Borgerdydskole 1917 og cand. polyt. 1923. Fogh var assistent ved forsøgslaboratoriets kemiske afdeling, Landbohøjskolen 1924-25, blev uddannet ved Bryggerhøjskolen i København og ved bryggerier i København, Oslo og Göteborg 1925-28 og tog brygmestereksamen sidstnævnte år. Fogh blev ansat ved Carlsberg Bryggerierne 1928, blev underdirektør 1935 og var direktør ved samme fra 1937 til sin død.

Fogh var medlem af bestyrelsen for Bryggeriforeningen 1937-53 og fra 1954, for Den Skandinaviske Bryggerhøjskole 1941 og for Carlsberg Laboratorium fra 1956, blev medlem af Akademiet for de Tekniske Videnskaber 1937 og var Ridder af Dannebrog.

Han blev gift 31. juli 1931 med Ellen Gyrithe Ulrich (21. juli 1906 på Skjoldemose - 10. november 1982 i København), datter af godsejer Justus Sigismund Ulrich (død 1949) og hustru Ingeborg født Krenchel.

I 1936 lod han arkitekten Poul H. Mørck opføre sig en direktørvilla på Carlsberg.

Kilder 
 Kraks Blå Bog 1957

Eksterne henvisninger 
 

Personer i Kraks Blå Bog (afdøde)
Riddere af Dannebrog
Personer med tilknytning til Carlsberg
Ingeniører fra Danmark
Bryggere fra Danmark
Danskere i 1900-tallet
Medlemmer af Akademiet for de Tekniske Videnskaber
Studenter fra Københavns Åbne Gymnasium
State Grid Corporation of China

State Grid Corporation of China (SGCC)  er et kinesisk elforsyningsselskab. Det er med en omsætning på 265,962 mia. US $ (2011) og 1.583.000 ansatte (2011) også verdens største elforsyningsselskab. Selskabet overfører og distribuer elektricitet i Kina. Hovedæsdet ligger Xicheng-distriktet i Beijing og styrer distribution fra datterselskaber i det nordlige Kina, nordøstlige Kina, østlige Kina, centrale Kina og nordvestlige Kina.

Efter "elværks-elnets-adskillelsesreformen" i 2002 blev aktiverne i State Electric Power Corporation (国家电力公司) delt i fem elproduktions-koncerner som fortsatte driften af kraftværkerne og fem regionale datterselskaber med tilhørsforhold til State Grid Corporation of China. Virksomheden var ifølge Fortune Global 500-rangeringen i 2012 den 7. største i verden.

Historie 
Kina indledte reformerne af landets elsektor i 1986 i en tre-trins etape. I den tredje og sidste etape i 2002 besluttede Folkerepublikken Kinas statsråd at effektuere en plan om at restrukturere landets elsektor i elproduktion og elforsyning, det blev gjort for at skærpe konkurrencen på markedet. State Grid Corporation of China blev etableret 29. december 2002, da restruktureringen delte det tidligere State Power Corporation of China i to elforsyningsselskaber, fem kraftværks-koncerner og fire øvrige selskaber. To elforsyningsselskaber blev skabt inklusive State Grid Corporation of China og det mindre China Southern Power Grid Corporation.

Kilder

Eksterne henvisninger 
Official website
Official website

Energivirksomheder fra Kina
Forsyningsvirksomheder
Statsejede virksomheder fra Kina
Etableret i 2002
Virksomheder i Beijing
Britt Karin Larsen

Britt Karin Larsen (født 16. april 1945) er en norsk digter og forfatter.

Larsen debuterede som digter i 1978 med 5mg blues og andre dikt. Hendes romandebut I ly for regnet vandt 1.-pladsen i Tidens romankonkurranse 1990. Larsen har en stor produktion af digtsamlinger og romaner bag sig. Hun er særlig kendt for sin roman-trilogi om taterene, De som ser etter tegn (1997), De usynliges by (1998) og Sangen om løpende hester (1999). Trilogien er blevet kaldt et litterært monument om romanfolket i Norge. Larsen blev belønnet med Norsk PENs ytringsfrihedspris, Ossietzkyprisen, i 2000.

Det vokser et tre i Mostamägg (2009) blev nomineret til P2-lytternes romanpris i 2009. Romanen er den første i en tetralogi om Finnskogene, de tre næste bind i trilogien er Himmelbjørnens skog (2010), Som steinen skinner (2011) og Før snøen kommer (2012).

Bibliografi 
 5 mg blues og andre dikt – digt (1978)
 Kniven skal du ta vare på – digte (1981)
 Før stengetid – digte (1983)
 Hvorfor venter vi her? – digte (1986)
 Du er likevel til. Brev til et barn som ikke ble født – prosatekster (1989)
 Ingenting er helt som før – børnebog (1990)
 I ly for regnet – roman (1990)
 Ørkenhagen – digte (1991)
 Engang var vi som vinden – sakprosa (1991)
 Det nye havet – børnebog (1991) (Illustreret af Torill Marø Henrichsen)
 Alexanders hemmelighet – børnebog (1992)
 Ormens øye – roman (1993)
 Reise om høsten – roman (1994)
 Som snøen faller – roman (1995)
 Munnen i gresset – roman (1996)
 De som ser etter tegn – roman (1997)
 De usynliges by – roman (1998)
 Sangen om løpende hester – roman (1999)
 Å finne en skog – digte (2000)
 Vesle-Hjalmar og kilden – børnebog (2001) (Medforfatter Liv Borge. Illustreret af Torill Marø Henrichsen)
 Et annet folk – dokumentar (2001)
 Duggpunkt ved daggry – roman (2001)
 Det kan komme fine dager – roman (2002)
 Fortellinger om kjærlighet – roman (2003)
 Som kjærlighet, nesten. En bok om alkohol – faglitteratur (2004) (Medforfatter Tor Georg Danielsen)
 Den humpete veien til førerkortet – dokumentar (2007)
 Vesle- Hjalmar og vinterslottet – børnebog sammen med Liv Andersen (2009)
 Det vokser et tre i Mostamägg – roman (2009)
 Himmelbjørnens skog– roman (2010)
 Den lykkelige vandreboka– dokumentar (2011)
 Som steinen skinner– roman (2011)

Priser 
 Gyldendals legat 1993
 Hedmark fylkeskommunes kulturpris 1998
 Sarpsborgprisen 1998
 Ossietzkyprisen 2000
 Amalie Skram-prisen 2001
 Riksmålsforbundets litteraturpris 2001

Eksterne henvisninger 
 Britt Karin Larsen i NRK Forfatter 
 Digitaliserede bøger af Larsen hos Nasjonalbiblioteket 
 Britt Karin Larsen  hos Cappelen Damm 
 Britt Karin Larsen i Store norske leksikon 

Digtere fra Norge
Børnebogsforfattere fra Norge
Romanforfattere fra Norge
Modtagere af Amalie Skram-prisen
Modtagere af Gyldendals legat
Modtagere af Riksmålsforbundets litteraturpris
Wunderbaum

Wunderbaum eller Wunder-Baum, alternativt duftgran, er et stykke pap formet som et rødgran og dækket af duftende parfume. Wunderbaum, som er et registreret varemærke ejet af Julius Sämann Ltd, anvendes i biler for at give en behagelig duft i bilens kabine.

Wunderbaum blev opfundet i 1952 i Watertown i delstaten New York af den schweiziskfødte, canadiske forretningsmand Julius Sämann, under varemærket "Little Trees" og fremstilles i dag på licens forskellige steder i Europa under andre navne: Magic Tree (Storbritannien, Irland), Wunder-Baum (Sverige, Tyskland, Norge, Finland, Danmark) og Arbre Magique (Frankrig, Italien, Spanien, Portugal).

Wunderbaum er blevet et ikon i populærkultur og er blevet populært blandt raggare som tit har et eller flere monteret i deres biler. Derudover forekommer Wunderbaum ikonisk i blandt andet filmene Fisher King og Repo Man.

Eksterne henvisninger 

 Officielt websted (på svensk)

Parfume
Biltilbehør
Steen Leth Jeppesen

Steen Palle Leth Jeppesen (født 13. marts 1938 i Odense) er en dansk økonom.

Jeppesen er søn af overlærer Bendt Leth Jeppesen og hustru Dagny født Pedersen. Han blev student 1957 fra Odense Katedralskole og cand. polit. fra Københavns Universitet 1963 og var medarbejder i Dansk Arbejdsgiverforening 1963-65. Han blev allerede 1960 medarbejder ved Finanstidende, siden økonomisk-politisk redaktør ved Dagbladet Information 1965-67 og fra 1979 til 1984 var han lederskribent på Berlingske Tidende og er nu lederskribent på Dagbladet Børsen. 

Jeppesen har været amanuensis i nationaløkonomi ved Københavns Universitet, blev lektor 1967 og afdelingsleder 1969. Han blev 1974 professor og forskningschef ved Danmarks Forvaltningshøjskole og blev 1984 direktør for Assurandør-Societetet (siden 1997: Forsikring & Pension), hvilket han var indtil 2005.

Jeppesen har været medlem af Gentofte Kommunalbestyrelse for Gentofte-Listen 1978-84 og var folketingskandidat for Venstre i Skanderborgkredsen 1978-80.

Han er især optaget af skattepolitik, og 2007-09 var han formand for Skatteborgerforeningen.

Han har siden 27. maj 1966 været gift med Elisabeth født Skovsgaard Jensen (født 11. november 1943 i Gentofte).

Kilder 
Kraks Blå Bog 1996.

Foreningsformænd fra Danmark
Nationaløkonomer fra Danmark
Debattører fra Danmark
Journalister ved Berlingske
Journalister ved Dagbladet Information
Erhvervsfolk fra Danmark
Medlemmer af Gentofte Kommunalbestyrelse
Tidligere folketingskandidater fra Venstre
Danskere i 1900-tallet
Danskere i 2000-tallet
Ansatte ved Københavns Universitet
Personer fra Odense
Faglitterære forfattere fra Danmark
Personer i Kraks Blå Bog
Studenter fra Odense Katedralskole
Finland ved sommer-OL 2012

Finland deltog ved Sommer-OL 2012 i London som blev afholdt i perioden 27. juli til 12. august 2012. Der deltog 56 atleter i 14 forskellige sportsgrene.

Medaljer

Medaljevinderne 
 

Lande ved sommer-OL 2012
2012
Australien ved sommer-OL 2012

Australien deltog i Sommer-OL 2012 i London, som blev arrangeret i perioden 27. juli til 12. august 2012.

Lande ved sommer-OL 2012